Quimet Pla, actor: "En els espectacles de carrer, com que la gent no paga, ho has de fer molt bé"

Thu, 18 Oct 2018 13:15:00 +0200

Quimet Pla ha afegit que "al teatre la gent, com que ha pagat l'entrada, ha de veure l'espectacle tant sí com no", en canvi, diu que al carrer s'han de fer coses molt interessants perquè, si no, la gent no s'atura.
"Travy" és el cognom matern amb què s'autoanomenaven el clan Pla per emular una família de clowns italians. I així és com es titula el muntatge que podeu veure a l'Espai Lliure del Teatre Lliure de Montjuïc i que és un homenatge al món del clown, i a la família, al clan i la tribu. Una proposta que és un cant a la vida, que es riu de les divergències familiars amb tendresa i que és una celebració amb tots els honors del món teatral més artesà.
Ens acompanyen Oriol Pla, actor, director de "Travy" i Premi Ondas al millor actor pel seu paper en la sèrie "El día de mañana" (Movistar +), i Quimet Pla, Diana Pla i Núria Solina, actors de "Travy".