"El galliner": "Frankenstein és tot cor"

Thu, 15 Feb 2018 11:15:00 +0100

"Els monstres no somien amb altres monstres." Això és el que diu la criatura al seu creador, el doctor Víctor Frankenstein. I aquest és l'esperit d'un dels clàssics de la història universal. El veritable monstre de Mary Shelley és l'"altre", el que decideix esquinçar, ferir, amanyogar la vida que ha creat. Perquè no l'entén, per venjança, per incapacitat o per por. Des d'avui, el Frankenstein més emocional puja sobre l'escenari gran del Teatre Nacional de Catalunya. Sota la mirada atenta de Carme Portaceli a partir d'una adaptació de Guillem Morales. I, tot i que l'un i l'altre no s'haurien imaginat mai en el paper que Portaceli els va donar, Joel Joan és la criatura i Àngel Llàcer, el doctor.