"Adossats": "Tenim l'obligació de ser feliços"

Thu, 01 Feb 2018 11:20:00 +0100

Com més a prop, més desconeguts? Sembla una frase feta, però amaga més veritat que literatura. Explica Ramon Madaula que es va topar amb aquesta frase en una novel·la i d'aquí en va sortir l'obra de teatre "Adossats": un muntatge al voltant de la manca de comunicació en una família aparentment "normal". Una família de classe mitjana, on tots els membres masculins es diuen Jordi, i que viu en una casa adossada en una urbanització del Vallès Occidental. Una família plena d'homes i dones que se senten sols i no saben -o no volen- acostar-se entre ells. Què els preocupa? Quins són els seus desitjos? Per què, malgrat tot, són uns perfectes desconeguts? En parlem amb Ramon Madaula, autor i actor, i Carles Canut.