Pepa Plana: "Hem après a riure de l'humor fet i escrit pels homes per no sentir-nos excloses"

Thu, 02 Jan 2020 11:00:00 +0100

Potser podria semblar que les coses dites amb un somriure i darrere un nas de pallasso són menys contundents, però no us deixeu enganyar perquè l'humor és sens dubte una eina fonamental de denúncia. També. Pepa Plana mira de fit a fit l'espectador i parla clar i contundent. I es reivindica i ens reivindica a totes: actrius pallasses, autores i directores. Veus silenciades que planten cara i es fan un lloc (el seu) amb la seva feina.
El títol és tan explícit com el missatge "Veus que no veus", un muntatge que acaba de rebre el premi de millor espectacle als premis Zirkòlika de circ i que fins al 6 de gener heu de córrer a anar a veure a l'Espai Joan Brossa de Barcelona.
Perquè... "si ens heu vist és que hi som", diuen!
Amb l'Àlex Gorina repassem la cartellera i la Gemma Ruiz ens diu quines són les estrenes teatrals que no ens podem perdre.