Festivals d'estiu: "L'any que ve ens hi hem de poder comptar tots"

Thu, 14 May 2020 11:00:00 +0200

Molts festivals d'estiu han esperat fins a l'últim moment per decidir què farien amb les seves edicions d'enguany, que començaven en les pròximes setmanes. No hi han ajudat ni les mesures de desescalament decretades pel govern espanyol, ni la falta de concreció per part del ministeri de si tenien viabilitat (els demanava paciència, ho recordeu?); ni tan sols les previsions dels científics, que preveuen que els actes culturals de masses, no es podran fer fins a finals de tardor, el mes de novembre.

És per tot plegat que en els últims dies alguns dels principals festivals de música del país ja han mogut fitxa i han decidit, dolorosament, suspendre la seva edició d'enguany. El Festival de Peralada, el de Pedralbes, el Sónar, el Primavera Sound¿ Són alguns dels que ja ho han anunciat. Avui, a "El galliner" parlem amb Oriol Aguilà, director artístic del Festival Peralada; Albert Guijarro, codirector del Primavera Sound i director de la Sala Apolo, i Gemma Recoder, directora del Canet Rock.