Oriol Broggi: "Èdip és l'obra més gran del teatre"

Thu, 19 Apr 2018 11:20:00 +0200

La recerca de la identitat, els orígens, la lleialtat, les pors, l'amistat, el poder. Els límits del dolor que podem suportar. Sòfocles ho va escriure fa 2.500 anys, però totes i cadascuna de les paraules; totes i cadascuna de les reflexions tenen una vigència que ens transporta a l'actualitat. Des de l'escenari augmentat del Teatre Romea, convertit en la ciutat ferida i condemnada de Tebes, el seu rei Èdip es replega, es busca, es compromet , es perd i es troba. És l'heroi que cau i que es condemna. Avui, un clàssic, a "El matí de Catalunya Ràdio": "Èdip" de Sòfocles. Dirigit per Oriol Broggi i en la pell, un cop més excepcional, de Julio Manrique.