Carme Portacelli: "Mirar els ulls del públic i bategar junts és fonamental"

Thu, 02 Jul 2020 12:00:00 +0200

Celebrar les coses essencials, amb cultura i imaginació. Compartir la vida i el teatre, malgrat tot, gràcies al Festival Grec de Barcelona. Beckett va dir a "Tot esperant Godot": "En aquest indret, en aquest moment, la humanitat som nosaltres, ens agradi o no."
I amb aquesta idea el director del Grec, Cesc Casadesús, va encarregar a Carme Portacelli un muntatge per a aquesta edició tan especial i necessària en què la paraula, des de les seves múltiples variants, fos la protagonista.
I així és com va sorgir el muntatge "No passa cada dia que algú ens necessiti (de fet, no és gens habitual que algú ens necessiti)", que es podrà veure el 4 i el 5 de juliol a l'amfiteatre del Grec de Montjuïc. Amb la direcció de Carme Portacelli i amb 18 artistes a escena, entre ells l'Eduard Farelo, amb qui també parlem del futur de la sèrie de TV3 "Com si fos ahir".