Emma Vilarasau: "Medea podem ser tots"

Thu, 26 Apr 2018 11:20:00 +0200

Medea ho ha perdut tot (l'home, l'amant, la casa, el país, l'orgull) i ha estat condemnada per Creont, rei de Corint, a l'exili. Medea és una dona esquinçada, estrangera, rebel, plena d'ira, de ràbia i de gelosia. Uns instints que la inunden, la dobleguen, l'escupen i la porten a banda i banda del gran escenari del Lliure de Montjuïc per mostrar tot el seu dolor, però també tota la seva força. La força visceral de la dona que ha parit dues criatures; que ha desitjat un home amb tota l'ànima; que ha matat un germà amb les pròpies mans, i que ha estat ultratjada, menyspreada i silenciada pel simple fet de ser dona. I aquesta Medea és Emma Vilarasau. Incommensurable. Sota la direcció de Lluís Pasqual. No us la perdeu.