Oriol Tarrasón: "Per què ens hem de defensar d'una cosa que no som culpables?"

Thu, 07 Jun 2018 12:30:00 +0200

Si en comptes del 1603, William Shakespeare hagués escrit "Othello" en aquest món virtual en què vivim, estaríem parlant de "fake news". I aquesta ha estat la visió que les Antonietes que, amb Oriol Tarrasón al capdavant, hi han volgut donar. Un cub blanc, amb càmeres que retransmeten en directe i amb el públic com a part implicada. Us sona? Vet aquí un Shakespeare que no sembla Shakespeare. Una obra que parla de manipulació, desinformació, lluita de poder, racisme i violència de gènere. Benvinguts a la vida real amb el teatre com antídot. Avui han passat per "El matí" Oriol Tarrasón, director i adaptador d'"Othello", i també Òscar Intente, actor interpreta Othello. La podreu veure fins al 24 de juny.