La "Sopa de pollastre amb ordi" és la sopa que guareix i és l'amor a l'altre, malgrat tot

Thu, 15 Mar 2018 11:20:00 +0100

Es titula "Sopa de pollastre amb ordi", i darrere d'aquest títol curiós però simbòlic s'explica la història dels Kahn, una família londinenca, de classe obrera, jueus i comunistes, en un món que canvia a tota velocitat. Entre el 1936 i el 1956, set personatges que es busquen i es confronten. Es representa a la Biblioteca de Catalunya, i és una obra que sacseja perquè ens identifica, que parla d'ideals, de conviccions, de lluites, de decepcions i d'injustícies. De vida. I també de sopa. De sopa de pollastre amb ordi. En parlem amb Feran Utzet, director, i Màrcia Cisteró i Ricard Farré, dos dels intèrprets.