"El galliner": La resistència i la conquesta de la cultura

Thu, 16 Jul 2020 11:00:00 +0200

Ha estat una temporada dura per al món de la cultura. Des del reclam del sector per un augment del pressupost en el sector (reclamen un 2% equiparable a d'altres països europeus); fins a l'aturada des del dia 12 de març de teatres, cinemes, concerts, museus i de tota l'activitat cultural en general.
I ara, la represa. Amb condicions, amb prevencions, sense recursos i amb un marge pressupostari molt deficitari. I amb la mirada posada en un futur que passarà sí o sí per repensar-se, fer pinya i acostar més que mai l'art i la cultura als espectadors.
Durant el confinament, hem parlat amb diferents professionals culturals. Interessants reflexions sobre la importància de la cultura i la necessitat de reactivar-la. Reflexions, però també acció. Avui, a "El galliner" d'"El matí de Catalunya Ràdio" hem revisitat algunes d'aquestes reflexions i hem mirat cap al futur, amb les prppostes culturals de l'Àlex i l'Alfons Gorina i la Gemma Ruiz.