Xavier Albertí (TNC): "No es pot fer un 'Romeu i Julieta' amb els actors a un metre i mig"

Thu, 30 Apr 2020 11:00:00 +0200

Parlem amb Xavier Albertí, director del Teatre Nacional de Catalunya (TNC), i Salvador Sunyer, director del Festival Temporada Alta, sobre com afronten el TNC i el Festival Temporada Alta la represa d'activitat.
Xavier Albertí ha dit que estan en contacte constantment amb els teatres privats, i ha assegurat: "Fem el que fem, ho farem junts." Albertí ha dit que, de cara a la propera temporada, potenciaran la contractació. Albertí ha explicat: "El Ministeri de Cultura no ens dona ni un protocol ni material. L'estem reclamant."
Salvador Sunyer ha explicat que ells treballen només amb una possibilitat: "Farem el festival i una part del festival serà presencial." Salvador Sunyer vol fer una lectura en positiu de la situació que ha provocat la pandèmia i ha dit: "Aprendrem noves maneres de connectar amb el públic. És una petita part de l'aprenentatge."