Àlex Rigola: "Has de saber què es fa a cada teatre, que hi puguis anar sense mirar la programació"

Thu, 11 Oct 2018 12:50:00 +0200

A partir de la situació que viu el Teatre Lliure i de la dissolució de la Kompanyia Lliure, Àlex Rigola diu que caldria aprofitar aquest moment per perfilar què es fa a cada teatre i que cal saber si "es vol una persona directament relacionada amb els escenaris o no" per ser-ne el director. Salvador Sunyer, director del Temporada Alta, ha afegit que "si no saps on vols anar, és molt difícil que t'hi acostis" i que "cal decidir primer què han de ser els teatres públics de Catalunya i després qui ha de ser-ne el seu director o directora".
També parlem del Temporada Alta, on Àlex Rigola presenta "Un enemigo del pueblo" de Henrik Ibsen i "Machoman". El director teatral versiona el clàssic "Un enemigo del pueblo" de Henrik Ibsen amb l'objectiu de fer dubtar els espectadors sobre aspectes de la democràcia com el sufragi universal i la llibertat. Salvador Sunyer ens explica que la llibertat d'expressió és un dels eixos del festival aquest any.