Jordi Martínez, actor: "La mirada del pallasso està en constant contradicció amb el món"

Thu, 25 Apr 2019 11:00:00 +0200

Avui a "El galliner", l'actor Jordi Martínez per parlar-nos del muntatge que es pot veure fins al 5 de maig al Teatre Lliure de Barcelona. "El somriure al peu de l'escala" és el text més singular de Henry Miller, una reflexió sobre l'escriptura i el paper de l'artista en el món contemporani. Una petita perla necessària i intel·ligent. El protagonista és un august que som una mica tots, però sobretot, és Jordi Martínez.
Els pallassos són éssers fora del món, rebels i combatius, que busquen la rialla de la gent però també l'essència que potser té forma i gust de terròs de sucre. Al peu de l'escala, l'august busca el somriure, la llibertat i la veritat; saber qui és i saber què vol. Aquell punt on acaba el clown i comença la persona. Allà on acaba la felicitat dels altres per arribar a la pròpia.

Àlex Gorina ens parla de l'estrena de la setmana, "Los Vengadores", i recorda la figura de Margarida Xirgu, de qui avui es compleixen els 50 anys de la seva mort.