Pere Arquillué: "El 1996 'Àngels a Amèrica' era una missa laica cada dia, ara és un joc"

Thu, 15 Nov 2018 12:20:00 +0100

"Àngels a Amèrica" és, sens dubte, una de les catedrals del teatre contemporani. Avui parlem amb David Selvas, actor i director del muntatge d'"Àngels a Amèrica" al Teatre Lliure de Montjuïc, i també Pere Arquillué, Clàudia Benito i Edu Lloveras, actors. L'obra s'ha prorrogat fins a l'1 de desembre.
Pere Arquillué explica les diferències entre el muntatge del 1996, dirigit per Josep Maria Flotats, i la versió de David Selvas.
A "Els imperdibles" Gemma Ruiz ens recomana la doble proposta del Club Capitol; Àlex Gorina ens parla d'un concert de la Simfònica del Vallès que es titula "Una galàxia de músiques" i de les pel·lícules "Mi obra maestra" o "Colette", Alfons Gorina ens porta uns quants documentals, i Núria Marín parla dels personatges que més s'han implicat en la lluita contra la sida.